Тел

Тел (множина: телови, избројана множина: тела; , ) или тепе (туркиски: töpü) — рид, вообичаено со вештачко потекло, висок до 30-40 метри. Теловите се образувале на местото на уништените древни градови од останки од древни, главно глинени градби, кои се останки од населби од различни времиња и културните слоеви што ги исполнуваат. Зборовите тепе и тел се дел од многу географски имиња (на пример, населба од градски тип Ѓоктепе во Туркменистан, Тел Хазор и Тел Авив во Израел).Kirkpatrick 1983, p. 1330.Shaw 2002, p. 566.

 Опис 
Технички, тел е вештачки рид создаден од неколку поколенија луѓе што живеат и градат на исто место. Низ вековите, висината растела од насобраните останки и урнатини, образувајќи одреден наклон. Повеќеслојните археолошки наоѓалишта, кои претежно започнуваат со праисториски култури и завршуваат во античкиот период, се создадени на стратешки положби, покрај мочуришта и реки, на посебни возвишенија во пределот. Водата била особено важен ресурс за сите култури, така што нејзината достапност придонела за појава на населби на падините на телата, кои со текот на времето прераснале во поголеми тумби.

Постојат телови низ целиот свет, но тие се многу својствени за блискоисточните археолошки наоѓалишта, на местата на потекло и преклопување на древните култури. Во еврејската традиција, на пример, името тел станало толку вкоренето што се користи и во имињата на современите градови и места во Израел, како што е Тел Авив (името на градот првпат го користел ционистот Теодор Херцл во неговото видение за идната држава Израел во делото „Стара земја, нова земја“ објавено во 1902 г.). Вообичаено, името на некои градови од Блискиот Исток се поврзува со некои од блиските телови, со што се создаваат топоними со наставката тел.

 Литература 

 Телль // Струнино — Тихорецк. — М. : Советская энциклопедия, 1976. — (Большая советская энциклопедия : [в 30 т.] / гл. ред.  А. М. Прохоров ; 1969—1978, т. 25). (руски)
 Archaeology of Palestine, Art of Excavating a Palestinian Mound, William Foxwell Albright, (1960). стр. 16

 Наводи 

 Надворешни врски 

__СОСОДРЖИНА__
__ИНДЕКС__
Категорија:Блискиот Исток во стариот век
Категорија:Археолошки наоѓалишта
Категорија:Ридови